206 

 EFTERSKRIFT 



Oprindelig havde jeg tænkt at slutte mit Arbejde med en lille 

 Beskrivelse af Trækforholdene her i Egnen; forskellige Omstændig- 

 heder har bevirket, at jeg foreløbig har opgivet dette; maaske vil 

 der senere følge en Artikel herom. 



Af de Billeder, som ledsager Afhandlingen, er de fleste tagne ud- 

 tr5^kkelig med den for Øje; jeg har kun benyttet faa Billeder, som 

 var tagne i andet Øjemed. Blandt de gengivne Fotografier er 1, 2, 

 5, 34 og 42 tagne af Sygeplejerske Frk. Elisabeth Lange, 29 af 

 Frk. Marie Helms, 44 og 45 af Forstkandidat Fabricius, 73 af 

 Fotograf M. Mikkelsen, 11 af stud. med. Svend Teisen, 12, 25 

 og 37 af Docent R. H. Stamm. Jeg skylder de paagældende Tak 

 for velvillig Tilladelse til Gengivelse af Billederne. Samtlige øvrige 

 74 Billeder er tagne af Fotograf J. P. Caspersen, som i de sidste 

 3 Aar har taget et meget betydeligt Antal Billeder for mig af Fugle, 

 deres Reder og Æg. Dette Arbejde har ikke udsat Optageren for 

 Anstrængelser og Farer, som naar man skal fotografere Løver og 

 Næshorn i vild Tilstand, men det har krævet megen Øvelse og Taal- 

 modighed og en ikke ringe Interesse og Forstaaelse overfor de stillede 

 Opgaver. Det kostede 5 Timers Arbejde, adskillige Magniumsbomber 

 og brændte Fingre, før det første Gang lykkedes at faa taget et Bil- 

 lede af Musvitunger, der laa dybt nede i en Redekasse under skyg- 

 gende Træer. Og faa tænker vel paa, hvor besværlig Optagelsen af 

 et Billede som Fig. 50 (Digesvale i Færd med at forlade Redehullet) 

 har været. Det er kun paa Billedet, Fuglen sidder ganske rolig, i 

 Virkeligheden kom den hurtig ud af Redegangen og var borte i et 

 Nu, maatte tages i det Brøkdel af et Sekund, den sad i Indgangs- 

 aabningen, noget, der mislykkedes adskillige Gange. Det Lysskær, 

 der omgiver Fuglen, stammer fra Sollj'^s, tilbagekastet fra Spejle, som 

 to Medhjælpere haandterede i nogen Afstand. — Alle Fugle, Reder 

 og Unger er, hvor andet ikke udtrj'kkelig angives, tagne i deres 

 naturlige Omgivelser, men for nogle af Redernes Vedkommende har 

 man maattet fjærne dækkende Kviste og Blade. Kort 1 er gengivet 

 efter Generalstabens, Kort 3 efter Søkortarkivets Kort. Kort 2 er 

 tegnet af Apotheker Kn. Jørgensen. 



Gengivelsen af Kort og Billeder er foretaget af F. Hendriksens 

 Reproduktionsatelier. 



